दरबार हाई स्कूल
दरबार हाई स्कूल नेपाल का सबसे पुराना आधुनिक स्कूल है जो जो 1854 में खोला गया था। यह काठमांडू के पास रानी पोखरी में स्थित है। मूलतः यह स्कूल राणाओं के बच्चों को पढ़ाने के लिए खोला गया था, लेकिन १९०१ में देव शमशेर जंग बहादुर राणा ने इसे आम जनता के लिए खोल दिया। आरम्भ में यह थपाथाली दरबार में चलता था किन्तु बाद में इसे रानीपोखरी ले जाया गया जहाँ इसका अपना भवन तैयार था। अप्रैल 2015 में नेपाल में आए भूकंप में स्कूल के कुछ हिस्से नष्ट हो गए थे। वर्तमान में चीनी सहायता से यह विद्यालय फिर से पुनर्निर्मित किया जा रहा है।